Ir-Regolament tal-Kunsill (KE) Nru 1644/95
tad-29 Ġunju 1995
li jippreskrivi r-rati tad-dwana awtonomi li għandhom japplikaw għall-karta tal-gazzetti, f'rollijiet jew folji li jaqgħu fil-kodiċi NM 48010010 u 48010090 wara l-adeżjoni tal-Awstrija, l-Finlandja u l-Isvezja
IL-KUNSILL TAL-UNJONI EWROPEA,
Wara li kunsidra t-Trattat li jistabbilixxi l-Komunità Ekonomika Ewropea, partikolarment Artikolu 113 tiegħu,
Wara li kunsidra l-proposta mill-Kummissjoni,
Billi, bis-saħħa ta' Artikolu 2 ta' l-Att ta' Adeżjoni ta' l-1994, l-Awstrija, l-Fillandja u l-Isvezja applikaw it-Tariffa Komuni Doganali mill-1 ta' Jannar 1995;
Billi wara l-awtorizzazzjoni tal-Kunsill fil-laqgħa tiegħu tat-8 ta Frar 1995 biex jibdew in-negozjati taħt Artikolu XXIV, paragrafu 6, tal-Ftehim Ġenerali fuq it-Tariffi (GATT 1994), biex jissolvew il-każijiet meta l-applikazzjonijiet tat-Tariffa Komuni Doganali mill-Istati Membri ġodda jwassal għall-modifika jew irtirar tal-konċessjonijiet li ngħatawlhom qabel;
Billi l-applikazzjoni tat-Tariffa Komuni tad-Dazju mill-Istati Membri ġodda wasslet għal tnaqqis ta' xi dazji ta' importazzjoni u għaż-żieda ta' xi dazji oħra;
Billi, fil-pendenza tal-konklużjoni ta' ftehim globali minn negozjati bejn il-Komunità u pajjiżi terzi, huwa xieraq li jkunu applikati miżuri awtonomi disinjati biex itaffu l-impatt ħażin fuq ċerti esportazzjonijiet minn pajjiżi terzi wara t-tkabbir;
Billi l-miżuri li għandhom ikunu applikati huma mingħajr preġudizzju għar-riżultati tan-negozjati li għaddejjin taħt Artikolu XXIV, paragrafu 6 tal-GATT 1994 u ma jippreġudikawx l-intenzjoni tal-Komunità li tikkonkludi ftehim li jqis l-impatt globali tat-tkabbir tal-kummerċ ma pajjiżi terzi;
Billi f'dan il-kuntest huwa xieraq li jitħaffef fuq bażi awtonoma t-tnaqqis fid-dazju sa 0 % diġa mbassar fuq il-karta tal-gazzetti, f'rollijiet jew folji li jaqgħu ġewwa l-kodiċijiet NM 48010010 u 48010090,
ADOTTA DAN IR-REGOLAMENT:
Artikolu 1
Ir-rati awtonomi tad-dazju fuq il-karta tal-gazzetta, f'rolljiet jew folji li jaqgħu taħt il-kodiċi NM 48010010 u 48010090 għandhom ikunu preskritti fl-Anness.
Artikolu 2
Dan ir-Regolament għandu jidħol fis-seħħ fil-jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Artikolu 3
Ir-rati awtonomi tad-dazju stabbiliti b'dan ir-Regolament għandhom ikunu applikati sakemm il-Kunsill jiddeċiedi b'maġġoranza kwalifikata li n-negozjati magħmulha taħt Artikolu XXIV, paragrafu 6 tal-GATT 1994 mal-Kanada ntemmu.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, fid-29 ta' Ġunju 1995.